જીવન મિરર : ભારતીય સેનામાં જોડાવવું એક ગૌરવપૂર્ણ બાબત છે. દેશ માટે કઈક કરી છુટવાની તમન્ના અને સાહસશક્તિ હોય તો સેનામાં અવશ્ય જોડાવવું જોઈએ. ઘણાબધા લોકોને સરહદ પર જઈને સિપાહી. કેપ્ટન, મેજર બનવું હોય છે પણ હકીકતે સેનામાં જોડાવવાનું આવે, દુશ્મનનો સામી છાતીએ સામનો કરવાનું આવે અને ઘર-પરિવારથી મહિનાઓ સુધી દૂર રહેવાનું આવે ત્યારે ભલભલા ભડવીરોનાં દેશસેવાનાં નશા ઉતરી જાય છે. ક્યારેક એવું બને કે કોઈ વ્યક્તિ સરહદે જઈ દેશની સુરક્ષા કરવાની તૈયારી બતાવે તો મિત્રો-પરિવાર સેનામાં જતાં રોકી લે છે. જો ખુદ પાર્થિકની જેમ કોઈ વ્યક્તિ સ્વયં કે પાર્થિકનાં માતાપિતાની જેમ તેનાં સંતાનો સેનામાં જોડાવવા જતા હોય ત્યારે હવનમાં હાડકાં નાખવાની બદલે તેને હિંમત આપે તો?